Ksanteenvärvid

Ksanteenvärvid on orgaanilised värvained, mis sisaldavad ksanteeni heterotsüklilist ringisüsteemi dehüdreeritud olekus. 

Nende ühendite värvus sõltub delokaliseeritud π-elektronide süsteemidest, mida sageli nimetatakse kinoidseteks.  

pisi|Ksanteeni (vasakul) ja ksanteenvärvide (paremal) π-elektronide süsteemid. X võib olla hapnik (hüdroksüülrühm või karbonüülrühm) või lämmastik (aminorühm või iminorühm). 

Ksanteenvärvide hulka arvatakse eosiin, fluorestseiin, püroniin G ja rodamiinid. 

 Saamine 
Ksanteenvärvid avastati asendatud fenoolide ning karbonüülühendite, näiteks  aldehüüdide või dikarboksüülhappe anhüdriidide vaheliste reaktsioonide uurimisel. Reageerimisel aldehüüdidega tekib mõnikord värvitu vaheaste, mida nimetatakse leukoühendiks. See tuleb järgnevalt värviks oksüdeerida või dehüdreerida.  Ksanteenvärvide puhul esineb leukoühendis ksanteeni heterotsükkel puhtal kujul.

Kategooria:Värvained